Manius Manilius Nepos

Manius Manilius Nepos (natus saeculo 2 a.C.n., mortuus post annum 129 a.C.n.) vir publicus atque iuris peritus Romanus fuit.

 Cursus honorum 
Anno 155 vel 154 a.C.n. praetor in Hispania ulteriore contra Lusitanos certans cladem accepitApp., Iberica 234.. Nihilominus anno 149  una cum Lucio Marcio Censorino consul creatus est. Tertio bello Punico Marcius classi praefectus est, Manilius collega milites duxit.App., Libyca 349 Iussu senatus dolo perfido erga Carthaginienses usi sunt : pueros nobiles obsides et classem omniaque arma  Romanis ut traderent eis persuaserunt antequam de veris condicionibus pacis eos certiores facerent  : ipsam urbem Carthaginem delendam esse ita ut incolis aliam urbem non minus quinquaginta milibus a mari distantem aedificare liceretApp., Lyb. 356-426 ; Diod.Sic. 32.6.3.. Poeni quamvis de salute desperarent tamen indignantes recusaverunt et bellum malueruntAppianus, Lyb.  432-441. Cum autem Romani inermem urbem oppugnare voluerunt, contra spem omnium repulsi suntZonaras 9.27. App., Lyb. 456-469. . Paulo post Manilius imprudenter infeliciterque cum duce Poenorum Hasdrubale in regione montuosa conflixit ac, nisi  tribunus militum Scipio Aemilianus consilio et fortitudine sua rem restituisset, salvum exercitum reducere non potuissetApp., Lyb. 479-490. Dux belli imperitus enim fuisse  nec  ullam rem publicam  postea gessisse videtur. Sed Marcus Tullius Cicero in dialogo de re publica disserenti eum  anno 129 a.C.n. adhuc vivere testatur.Cic., rep. 1.18.

 Iuris peritus et orator 
Fuit praeterea clarus oratorCic. Brutus 108. et saepe de quaestionibus iuris consultatus estCic. De oratore III 133. Varia scripta de iure composuitVarro, rust. 2.5.11; 2.7.6 atque leges venalium vendendorum.Cic. De oratore 1.246.

 Notae 

 Bibliographia 


Nepos, Manius
Categoria:Senatores
Categoria:Praetores Hispaniae Ulterioris
Categoria:Iuris consulti Romani antiqui